Likumprojekts

**Grozījumi Ķīmisko vielu likumā**

Izdarīt Ķīmisko vielu likumā (Latvijas Republikas Saeimas un Ministru Kabineta Ziņotājs, 1998, [10.](https://likumi.lv/ta/id/47839-kimisko-vielu-likums#p10)nr.; 2001, [3.](https://likumi.lv/ta/id/47839-kimisko-vielu-likums#p3), [22.](https://likumi.lv/ta/id/47839-kimisko-vielu-likums#p22)nr.; 2003, [23.](https://likumi.lv/ta/id/47839-kimisko-vielu-likums#p23)nr.; 2005, [15.](https://likumi.lv/ta/id/47839-kimisko-vielu-likums#p15)nr.; 2007, [24.](https://likumi.lv/ta/id/47839-kimisko-vielu-likums#p24)nr.; Latvijas Vēstnesis, 2009, 182., 194. nr.; 2010, 178., 205. nr.; 2012, 92. nr.; 2014, 189. nr.; 2017, 222. nr.; 2020, 106. nr.) šādus grozījumus:

1. 3. pantā:

papildināt 1.1 daļu pēc vārdiem un skaitļiem "4. panta (turpmāk – regula 649/2012)" ar vārdiem un skaitļiem "Eiropas Parlamenta un Padomes 2014. gada 16. aprīļa regulas (ES) Nr. 517/2014 par fluorētām siltumnīcefekta gāzēm un ar ko atceļ regulu (EK) Nr. 842/2006 (turpmāk – regula 517/2014), Eiropas Parlamenta un Padomes 2017. gada 17. maija regulas (ES) Nr. 2017/852 par dzīvsudrabu un ar ko atceļ regulu (EK) Nr. 1102/2008 (turpmāk – regula 2017/852) 17. panta un Eiropas Parlamenta un Padomes 2019. gada 20. jūnija regulas (ES) Nr. 2019/1021 par noturīgiem organiskajiem piesārņotājiem (turpmāk – regula 2019/1021) 19. panta";

izteikt trešās daļas 1. punkta "f" apakšpunktu šādā redakcijā:

"f) augu aizsardzības līdzekļiem,".

2. 4. pantā:

izteikt trešās daļas otro teikumu šādā redakcijā:

"Vides aizsardzības un reģionālās attīstības ministrija deleģē valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs" (turpmāk – centrs) valsts pārvaldes uzdevumu izdot administratīvos aktus, kas saistīti ar darbībām ar ķīmiskām vielām vai maisījumiem, tai skaitā biocīdiem.";

izteikt trešās daļas ceturto teikumu šādā redakcijā:

"Centrs iesniegumu par atļaujas saņemšanu darbībām ar biocīdiem vai inventarizācijas numura saņemšanu izvērtē par maksu saskaņā ar Ministru kabineta apstiprinātu cenrādi.";

izteikt 3.1 daļas 1. punktu šādā redakcijā:

"1) ir kompetentā iestāde, kas darbojas saskaņā ar:

1. regulas 1907/2006 121. pantu un nodrošina minētās regulas 123. pantā un 124. panta pirmajā daļā noteikto prasību izpildi,
2. regulas 1272/2008 43. pantu un nodrošina minētās regulas 44. un 45. pantā noteikto prasību izpildi,
3. regulas 528/2012 81. panta 1. punktu,
4. regulas 649/2012 4. pantu,
5. regulas 517/2014 prasībām un nodrošina minētās regulas 6. pantā, 17. panta 4. punktā, 19. panta 6. punkta otrajā daļā un 20. pantā noteikto prasību izpildi,
6. regulas 2017/852 17. pantu un nodrošina minētās regulas 4. panta 1. punktā, 8. panta trešajā daļā un 18. panta 1. punktā noteikto prasību izpildi,
7. regulas 2019/1021 19. pantu un nodrošina minētās regulas 3. panta 4. punktā un 13. pantā noteikto prasību izpildi;".

3.Papildināt 9. pantu ar devīto daļu šādā redakcijā:

"(9) Darbību veicējs, ja tas ir izstrādājuma piegādātājs atbilstoši regulas 1907/2006 3. panta 33. punktā minētajai definīcijai, sniedz informāciju Eiropas Ķimikāliju aģentūrai saskaņā ar regulas 1907/2006 33. panta 1. punktu."

4. 17. pantā:

aizstāt otrajā daļā vārdus "Juridiskās personas" ar vārdiem "Darbību veicēji";

aizstāt otrās daļas 1. punktā vārdus "personas kodu un adresi" ar vārdiem "un personas kodu";

papildināt trešo daļu pēc vārda "dokumentus" ar vārdiem un skaitļiem "uzglabā 10 gadus atbilstoši regulas 1907/2006 36. panta un regulas 1272/2008 49. panta prasībām un".

papildināt pantu ar ceturto daļu šādā redakcijā:

"(4) Personu datu apstrādi veic, ievērojot normatīvos aktus fizisko personu datu aizsardzības jomā."

5. Papildināt pārejas noteikumus ar 14. punktu šādā redakcijā:

"14. Grozījums attiecībā uz šā likuma 9. panta papildināšanu ar devīto daļu stājas spēkā 2021. gada 5. janvārī."

6. Informatīvajā atsaucē uz Eiropas Savienības direktīvām:

izslēgt 6. punktu;

papildināt atsauci ar 9. punktu šādā redakcijā:

"9) Eiropas Parlamenta un Padomes 2018. gada 30. maija direktīvas (ES) 2018/851, ar ko groza direktīvu 2008/98 par atkritumiem."

Vides aizsardzības un

reģionālās attīstības ministrs

J. Pūce